Temeljem Programa rada za 2019. godinu, Turistička zajednica grada Splita objavljuje

**JAVNI POZIV**

**Za kandidiranje manifestacija za dodjelu potpora iz programa**

**„Potpore za turističke manifestacije“ u 2019. godini**

**I. Predmet Javnog poziva**

Predmet Javnog poziva je dodjela bespovratnih novčanih sredstava Turističke zajednice grada Splita (dalje u tekstu: TZGST) za manifestacije od lokalnog, regionalnog, nacionalnog i/ili međunarodnog značaja, kao glavnog motiva dolaska turista u destinaciju, a koje doprinose slijedećim ciljevima:

* razvoju turizma, te kulturne i povijesne baštine,
* podizanju kvalitete i količine turističke ponude,
* razvoju kongresnog, kulturnog, sportskog i ostalih selektivnih oblika turizma,
* razvoju sadržaja koji omogućuju poboljšanje kvalitete i produženje turističke sezone,
* povećanju ugostiteljskog i drugog turističkog prometa, posebice u razdoblju predsezone i posezone,
* stvaranju prepoznatljivog imidža turizma grada Splita.

Ukupno planirana vrijednost Javnog poziva je 1.000.000,00 kuna.

Najmanji iznos financijskih sredstava, koji se može prijaviti i ugovoriti po pojedinom projektu je 2.000,00 kuna, a najveći iznos po pojedinom projektu je 50.000 kuna.

Sredstva potpore odobrit će se za organizaciju i realizaciju:

1) kulturna/zabavna

2) sportska

3) eno-gastronomska, povijesna, tradicijska i ostala događanja.

Prednost kod dodjele potpora imaju manifestacije, koje se održavaju u razdoblju od 1. 10. do 31. 3..

**II. Namjena sredstava**

Bespovratna sredstva potpore mogu se dodijeliti i koristiti isključivo za manifestacije, koje se održavaju u 2019. godini. Sredstva su namijenjena za sufinanciranje troškova nabave roba i usluga za neposrednu realizaciju manifestacija i to:

* sufinanciranje održavanja manifestacije (troškovi glazbenika, troškovi tehnike, troškovi promocije manifestacije, troškovi učesnika u manifestaciji, ostali troškovi),
* izrada promotivnih brošura i promocija manifestacije na internetu,
* nabava radnog/potrošnog materijala vezanog za organizaciju manifestacije,
* najam prostora za održavanje manifestacije,
* troškovi smještaja, te putni troškovi izvođača i vanjskih suradnika, temeljem ugovora,
* druge potrebe u svrhu održavanja manifestacije.

Bespovratna sredstva potpore ne mogu se dodijeliti i koristiti za:

* kupnju nekretnina (objekata i zemljišta), te prijevoznih sredstava,
* troškove redovnog poslovanja organizatora manifestacije (plaće i ostala primanja zaposlenih, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* izradu studija, elaborata, projektne i druge dokumentacije,
* sve druge troškove koji nisu vezani za realizaciju kandidirane manifestacije.

**III. Korisnici sredstava**

Za sredstva potpore mogu se kandidirati pravne i fizičke osobe (dalje u tekstu: Organizator) i to:

* Trgovačka društva,
* Obrti,
* Kulturne i druge javne ustanove,
* Udruge građana.

Za potporu za pojedinu manifestaciju se može kandidirati samo Organizator manifestacije, koji u cijelosti organizira manifestaciju za koju traži potporu.

Svaki Organizator ima pravo na ovaj poziv poslati najviše dvije (2) prijave za sufinanciranje određene manifestacije.

**Za potpore se ne mogu kandidirati Organizatori koji su dužnici plaćanja turističke članarine i/ili boravišne pristojbe, te Organizatori, koji nisu uspjeli ishoditi potvrdu nadležne Porezne uprave o nepostojanju duga Organizatora prema državi .**

**IV. Prihvatljivost troškova**

TZGST može Organizatoru odobriti potporu do 50% opravdanih/prihvatljivih troškova manifestacije.

**V. Kriteriji za odobravanje potpora TZGST**

Kriteriji za odobravanje potpora TZGST su:

* kvaliteta i originalnost projekta,
* doprinos projekta razvoju turističke ponude Splita,
* karakter manifestacije (sastav izvođača – domaći i/ili inozemni ),
* vrijeme održavanja manifestacije,
* mjesto održavanja manifestacije,
* trajanje manifestacije,
* tradicija održavanja manifestacije /održivost,
* osigurano financiranje manifestacije (visina osiguranih sredstava iz vlastitih sredstava organizatora i interesnih subjekata),
* sudjelovanje interesnih subjekata javnog i privatnog sektora u organizaciji i realizaciji manifestacije,
* promocija manifestacije (medija plan i iznos sredstava za promociju, procjena ekvivalenta marketinške vrijednosti ukupnih promotivnih aktivnosti),
* medijska pokrivenost manifestacije,
* ekonomski i dr. učinci manifestacije (broj posjetitelja, broj noćenja, promet/prihod od manifestacije).

**VI. Prioriteti za odobravanje sredstava**

Prilikom odobravanja sredstava vodit će se računa o slijedećim prioritetima:

* + - 1. vrsti, veličini i značenju manifestacije za lokalnu zajednicu, županiju i Hrvatsku,
      2. broju zainteresiranih subjekata koji bi se uključili u manifestaciju,
      3. broju turista koji bi prisustvovali manifestaciji,
      4. ukupni broj gledatelja manifestacije,

1. snaga tradicije manifestacije i broj godina održavanja manifestacije,
2. ukupnoj vrijednosti manifestacije,
3. rokovima i dinamici održavanja manifestacije,
4. mogućnosti održivog razvoja manifestacije,
5. dosadašnjim ulaganjima (ukoliko ih je bilo),
6. medijska popraćenost manifestacije, kao u lokalnim i nacionalnim, tako i u međunarodnim medijima.

**VII. Potrebna dokumentacija**

Za kandidiranje manifestacija za dodjelu potpore TZGST = Organizator mora dostaviti:

1. obrazac zahtjeva „PM-2019“ koji je sastavni dio Javnog poziva (objavljenog na web stranici [www.visitsplit.com](http://www.visitsplit.com)),
2. dokaz o pravnom statusu Organizatora manifestacije (preslika izvoda iz trgovačkog, obrtnog ili drugog odgovarajućeg registra),
3. potvrdu nadležne Porezne uprave o nepostojanju duga Organizatora prema državi (ovaj dokaz ne smije biti stariji od 30 dana od dana objave ovog javnog poziva),
4. potvrdu Upravnog odjela za financije Grada Splita da ne postoji dospjelo dugovanje prema Gradu Splitu po bilo kojoj osnovi,
5. program i troškovnik manifestacije.

TZGST zadržava pravo od Organizatora manifestacije zatražiti dodatna pojašnjenja zahtjeva, kao i dodatnu dokumentaciju, koju smatra potrebnom za kvalitetno donošenje odluke o dodjeli sredstava potpore.

**VIII. Postupak realizacije programa**

O zahtjevima pristiglim na Javni poziv raspravlja Povjerenstvo za provedbu Programa potpore turističkim manifestacijama. Povjerenstvo predlaže donošenje Odluke o raspodjeli sredstava iz Programa potpore turističkim manifestacijama, koju donosi Turističko vijeće Turističke zajednice grada Splita.

S korisnicima se sklapa Ugovor o namjenskom korištenju sredstava, kojim se reguliraju međusobna prava i obveze.

Popis korisnika s odobrenim iznosom i namjenom dodijeljenih sredstava biti će objavljen na internetskim stranicama Turističke zajednice grada Splita ([www.visitsplit.com](http://www.visitsplit.com)) .

**IX. Rok i način podnošenja kandidature**

Organizatori manifestacije, kandidaturu s cjelokupnom dokumentacijom podnose Turističkoj zajednici grada Splita.

**Kandidature se šalju u zatvorenoj omotnici s naznakama „Javni poziv za potpore manifestacijama – ne otvaraj“.**

**Kandidature se šalju na adresu:**

**Turistička zajednica grada Splita**

**Obala hrvatskog narodnog preporoda 9**

**21 000 Split**

**Rok podnošenja kandidature je 31. 1. 2019. godine .**

**X. Način isplate potpore**

TZGST će odobrena sredstva potpore doznačiti Organizatoru nakon realizacije manifestacije i po primitku cjelokupne potrebne dokumentacije utvrđene ugovorom (Obrazac za završno opisno izvješće, Obrazac za završno financijsko izvješće, foto dokumentacija i/ili druga dokumentacija, kojom se dokazuje realizacija manifestacije, preslike računa ili ugovora s dobavljačima za isporučene proizvode i/ili obavljene usluge i izvode sa žiro računa o izvršenom plaćanju istih, kojima se dokazuje namjensko trošenje sredstava potpore.

**DIREKTORICA TZ grada Splita**

**Alijana Vukšić**

 **Obrazac PM – 2019**

**Z A H T J E V**

**za dodjelu potpore za turističke manifestacije**

|  |  |
| --- | --- |
| **Vrsta manifestacije**  **(zaokružiti)** | **1. KULTURNA/ ZABAVNA**  **2. SPORTSKA**  **3. ENO-GASTRONOMSKA, POVIJESNA, TRADICIJSKA I OSTALA DOGAĐANJA** |

|  |  |
| --- | --- |
| **Osnovni podaci o organizatoru manifestacije** | |
| **Naziv manifestacije** |  |
| **Adresa / sjedište organizatora**  **manifestacije** |  |
| **Telefon / telefaks organizatora**  **manifestacije** |  |
| **E-mail i internet adresa organizatora manifestacije** |  |
| **OIB i matični broj organizatora**  **manifestacije** |  |
| **Broj stalno zaposlenih kod organizatora manifestacije** |  |
| **Odgovorna osoba za realizaciju manifestacije (ime, prezime, funkcija)** |  |
| **Osoba za kontakt (ime, prezime, funkcija, br. telefona)** |  |
| **Poslovna banka organizatora manifestacije** |  |
| **Broj žiro računa organizatora manifestacije** |  |

|  |  |
| --- | --- |
| **Podaci o manifestaciji** | |
| **Cilj / svrha manifestacije** |  |
| **Sadržaj / opis manifestacije** |  |
| **Navedite prvu godinu od kada se manifestacija kontinuirano održava** |  |
| **Mjesto održavanja manifestacije** | **Dvorana (navesti naziv, adresu i broj mjesta)** |
| **Ugostiteljski ili sl. objekt (navesti naziv, adresu i broj mjesta)** |
| **Otvoreni javni prostor – trg/ulica (navesti naziv, adresu i kapacitet za posjetitelje)** |
| **Stadion ili dr. Sportski otvoreni ili zatvoreni prostor (navesti naziv, adresu i broj mjesta)** |
| **Datum održavanja manifestacije u 2019. (datum početka i završetka)** |  |
| **Broj dana trajanja manifestacije u 2019.** |  |
| **Neposredni izvođači, mjesto odakle dolaze i broj** | **Lokalni** |
| **Regionalni iz Hrvatske** |
| **Iz inozemstva** |
| **Naplata ulaznica (zaokruži)** | **Da** |
| **Ne** |
| **Planiran broj posjetitelja manifestacije u 2019. (posjetitelji izvan naselja u kojem se održava manifestacija)** | **Domaćih** |
| **Stranih** |

|  |  |
| --- | --- |
| **Planirani broj noćenja posjetitelja manifestacije u registriranim smještajnim objektima u 2019.** | **Domaćih** |
| **Stranih** |
| **Planirani promet/prihod od organizacije manifestacije u 2019. u kn** |  |

|  |  |
| --- | --- |
| **Medijska pokrivenost manifestacije u 2019.** | |
| **Prijenos/emitiranje na lokalnoj, regionalnoj, nacionalnoj ili međunarodnoj TV/ MEDIA PLAN** |  |

|  |  |
| --- | --- |
| **Potrebna sredstva za organizaciju manifestacije/ izvori financiranja manifestacije u 2019. - iznos u KN** | |
| **Ukupan iznos potrebnih sredstava za realizaciju manifestacije u kn** |  |
| **Vlastita sredstva organizatora manifestacije** |  |
| **Uložena sredstva gospodarskih i dr. subjekata ( navesti izvore i znose )** |  |
| **Traženi iznos potpore od TZGST** |  |

|  |  |
| --- | --- |
| **NAPOMENA: Kandidature s nepotpunom dokumentacijom i nepotpuno ispunjenim Obrascem PM-2019**  **neće se razmatrati** | |
| **Mjesto i datum** | **Žig i potpis odgovorne osobe organizatora za realizaciju manifestacije** |